CELEX: 62009TN0259
Language: bg
Date: 2009-07-07 00:00:00
Title: Дело T-259/09: Иск, предявен на 7 юли 2009 г. — Комисия на Европейските общности/Comitato di Cagliari и Gessa

12.9.2009   
            
            
               BG
            
            
               Официален вестник на Европейския съюз
            
            
               C 220/34
            
         Иск, предявен на 7 юли 2009 г. — Комисия на Европейските общности/Comitato di Cagliari и Gessa
   (Дело T-259/09)
   2009/C 220/73
   Език на производството: италиански
   
      Страни
   
   
      Ищец: Комисия на Европейските общности (представители: M. Moretto, avocat, A.M. Rouchaud-Joët, N. Bambara)
   
      Ответник: Arci Nuova Associazione Comitato di Cagliari (Каляри, Италия), Alberto Gessa (Каляри, Италия)
   
      Искания на ищеца
   
   
               —
            
            
               Да се осъдят солидарно Arci Nuova Associazione Comitato di Cagliari и господин Alberto Gessa да възстановят сумата от 15 675 EUR, представляваща главницата на задължението, заедно с лихви за забава в размер на 7,32 % считано от 20 май 2007 г. до пълното изплащане на дължимата сума;
            
         
               —
            
            
               да се осъдят Arci Nuova Associazione Comitato di Cagliari и господин Alberto Gessa да заплатят съдебните разноски.
            
         
      Правни основания и основни доводи
   
   Настоящият иск има за предмет осъждането на горепосочената асоциация и — солидарно — на нейния председател да заплатят сума, равняваща се на размера на отпуснатите средства от ищеца на основание на действие, наречено „ONG-2003-204-Cagliari-ARCI-l’Europa dei Migranti“. Посоченото действие включва дейности с информационен характер и изготвяне на документация относно европейските институции, относно процеса на вземане на решение и относно етапите на изграждане и на разширяване на Европейския съюз на езиците на различните страни, от които идват мигранти, с цел да се улесни интеграцията на последните.
   Договорът предвижда задължение за предаване в определен срок на окончателния доклад за изпълнението на действието, на окончателния финансов отчет за допустимите за финансиране разходи, които са действително извършени, както и на пълна справка за доходите и за разходите, свързани с действието.
   Тъй като това задължение не е било изпълнено, Комисията решава да предяви настоящия иск.